Գրող, կինոդրամատուրգ Վահրամ Մարտիրոսյանը, որը հաճախ է լինում Հյուսիսային պողոտայում, ասում է, որ երաժիշտներն անգամ «ցածր էին նվագում»։ «Մեր պարոն ոստիկանները մոռացել են, որ իրենք նույնքան ատելություն էին հարուցում իրենց հանդեպ, ինչքան Սերժ Սարգսյանը, Ռոբերտ Քոչարյանը, որոնց հրահանգներով ծեծում էին ցուցարարներին, լրագրողներին: Հիմա մեր կողմից էդ ժեստը կա, որ դուք մեր ոստիկաններն եք, բայց իրենք չեն կարողանում դառնալ մեր ոստիկանները։ Նրանք ներկայացնում են իշխանությունը, գալիս են մարդկանց նեղում են, մարդկանց քշում են, նվաստացնում են: Էդ մարդիկ էլ խոցելի են․ նախ արվեստագետ են, հետո՝ որ եկել են այստեղ մի քանի դրամ վաստակելու, ուրեմն նաև կարիքավոր են: Ու միանգամից դրանց վրա՞ ուժները կպատի»,- ասում է Մարտիրոսյանը։